అప్పు డబ్బులు అడిగినందుకు అంతమొందించాడు
Updated : 04/03/2021 06:03 IST
రాస్నంలో మహిళ హత్య
బేగరి లక్ష్మి
తాండూరు, యాలాల, న్యూస్‌టుడే: అప్పు ఇచ్చిన డబ్బుల కోసం వెళ్లిన మహిళ ఒకరు హత్యకు గురైన సంఘటన యాలాల మండలం రాస్నం అటవీప్రాంతంలో జరిగింది. తాండూరు గ్రామీణ సీఐ జలంధర్‌రెడ్డి తెలిపిన ప్రకారం.. యాలాల మండలం పగిడ్యాలకు చెందిన బేగరి లక్ష్మి(31)కి తాండూరు పట్టణం పాత తాండూరుకు చెందిన బాలప్పతో పదిహేనేళ్ల కిందట వివాహం అయింది. తొమ్మిదేళ్ల కిందట మనస్పర్థలు రావడంతో విడిపోయారు. అప్పటి నుంచి లక్ష్మి తల్లి గారి ఇంటి వద్దే ఉంటోంది. పెద్దేముల్‌ మండలం బండమీదిపల్లికి చెందిన మాల నర్సింహులుతో పరిచయం ఏర్పడి, వివాహేతర సంబంధానికి దారితీసింది. ఈ చనువుతోనే లక్ష్మి తనవద్ద ఉన్న రూ.40 వేలను నర్సింహులుకు అప్పుగా ఇచ్చింది. వాటిని తిరిగి ఇవ్వకపోవడంతో చెల్లించాలని చాలా సార్లు అతన్ని అడిగింది. ఫిబ్రవరి 25న డబ్బులు ఇస్తానని ఆమెను రాస్నంలోని బ్యాంకు వద్దకు రప్పించి ఖాతా తెరిపించాడు. త్వరలోనే డబ్బులు జమచేస్తానని నమ్మించాడు. ఇద్దరూ కలిసి గ్రామానికి సమీపంలో ఉన్న అడవికి వెళ్లి అక్కడే మద్యం తాగారు. అనంతరం నర్సింహులు కత్తితో అకస్మాత్తుగా లక్ష్మిపై దాడిచేసి గాయపరిచాడు. కింద పడిపోగానే గొంతు నులిమి హత్యచేసి తన గ్రామానికి చేరుకున్నాడు. ఇంటి నుంచి వెళ్లిన లక్ష్మి ఎంతకూ తిరిగి రాకపోవడంతో తల్లి పద్మమ్మ అదే నెల 28న యాలాల ఠాణాలో ఫిర్యాదు చేశారు. అదృశ్యం కేసుగా నమోదు చేసని పోలీసులు దర్యాప్తు ప్రారంభించారు. లక్ష్మితో సన్నిహితంగా ఉండే నర్సింహులుపై అనుమానంతో రెండురోజుల కిందట అదుపులోకి తీసుకుని విచారించడంతో అసలు విషయం బయటకు వచ్చింది. నిందితుడు చెప్పిన వివరాల ఆధారంగా అటవీ ప్రాంతాన్ని బుధవారం పరిశీలిస్తే అస్థిపంజరంగా బయటపడింది. సంఘటనా స్థలంలో చీర ఆధారంగా కుటుంబ సభ్యులు లక్ష్మిగా గుర్తించారు. పోస్టుమార్టం నిర్వహించి బంధువులకు అప్పగించారు. నిందితుడుని అదుపులోకి తీసుకున్నామని గురువారం రిమాండుకు తరలిస్తామని సీఐ తెలిపారు.
appu dabbulu adiginanduku antamondinchaadu
Updated : 04/03/2021 06:03 IST
raasnamlo mahila hatya
begari lakshmi
taanduuru, yalala, neusetude: appu ichina dabbula kosam vellina mahila okaru hatyaku guraina sanghatana yalala mandalam rasnam ataveepraantamlo jarigindi. taanduuru graameena ci jalandharedreddy telipina prakaaram.. yalala mandalam pagidyaalaku chendina begari lakshmi(31)ki taanduuru pattanam paata taanduuruku chendina balappatho padihenella kindata vivaham ayindi. tommidella kindata manasparthalu raavadamtho vidipoyaaru. appati nunchi lakshmi talli gaari inti vadde untondi. peddemulle mandalam bandameedipalliki chendina maala narsimhulutho parichayam erpadi, vivahetara sambandhaaniki daariteesindi. ee chanuvuthone lakshmi tanavadda unna roo.40 velanu narsimhuluku appugaa ichindi. vaatini tirigi ivvakapovadamto chellinchaalani chala saarlu atanni adigindi. fibravari 25na dabbulu istaanani aamenu raasnamlooni byaanku vaddaku rappinchi khata teripinchaadu. twaralone dabbulu jamachestaanani namminchaadu. iddaruu kalisi graamaaniki sameepamlo unna adaviki velli akkade madyam taagaaru. anantaram narsimhulu kattito akasmaattugaa lakshmipai daadichesi gayaparichadu. kinda padipogaane gontu nulimi hatyachesi tana graamaaniki cherukunnadu. inti nunchi vellina lakshmi entakuu tirigi rakapovadamto talli padmamma adhe nela 28na yalala taanaalo firyaadu chesaru. adrushyam kesugaa namodu chesani poliisulu daryaaptu praarambhinchaaru. lakshmitho sannihitamgaa unde narsimhulupai anumaanamtho rendurojula kindata adupuloki teesukuni vichaarinchadamtho asalu vishayam bayataku vachindi. ninditudu cheppina vivaraala aadhaaramgaa atavi praantaanni budhavaaram pariseeliste asthipanjaramgaa bayatapadindi. sanghatanaa sthalamlo cheera aadhaaramgaa kutumba sabhyulu lakshmigaa gurtinchaaru. postumartam nirvahinchi bandhuvulaku appaginchaaru. nindituduni adupuloki teesukunnamani guruvaram rimanduku taralistaamani ci telipaaru.